alexandrainst/scandi-wiki huggingface dataset:
Forhold

Eit forhold i matematikk mellom to tal kvotienten til tala. Forholdet mellom to kommensurable linjestykke er forholdet mellom kor mange gonger dei inneheld det felles målet sitt. Dersom linjestykka er inkommensurable (ikkje har felles mål), vert forholdet mellom dei definert ved ein grenseprosess, og vert eit irrasjonalt tal.

Notasjon og terminologi
Forholdet til tala A og B kan uttrykkast slik:
forholdet mellom A og B
A er til B
A:B
A er eit rasjonalt tal som er kvotienten til A delt på B

Tala A og B vert stundom kalla ledd med A som føresetnad og B som følgje.

Kjelder
 forhold. (2011-11-12) I Store norske leksikon. Henta frå http://snl.no/forhold

Elementær matematikk
Algebra
Anne Kristine Linnestad

Anne Kristine Tine Linnestad (tidlegare Eikebråten) () er ein norsk politikar for Høgre. Ho var ordførar i Ski kommune frå 2011 til 2015.

Eikebråten har sete i Ski kommunestyre sidan 1999. I valperioden 2009-2013 var ho sjette vararepresentant til Stortinget for Høgre i Akershus. Frå 24. januar 2020 møtte ho som fast vara for statsråd Henrik Asheim. 

Ho har sidan 2021 representert Akershus og Høgre på Stortinget.

Kjelder

Bakgrunnsstoff 
 
 Bloggen til Anne Kristine Eikebråten

Ordførarar i Ski
Høgreordførarar i Akershus
Vararepresentantar til Stortinget
Stortingsrepresentantar for Akershus
Stortingsrepresentantar frå Høgre
Stortingsrepresentantar 2021-2025
Forkorting i matematikk

Forkorting i matematikk er å dividere teljar og nemnar i ein brøk med det same talet, som må vere ein felles faktor for teljar og nemnar. Dette endrar ikkje verdien på brøken.

Døme

Kjelder
 forkortning. (2011-11-12) I Store norske leksikon. Henta frå http://snl.no/forkortning/matematikk

Brøkar
Grunnleggande aritmetikk
Form i matematikk

Form er eit omgrep som vert nytta innan forskjellige område av matematikken.

Geometri
Innan geometri vert to figurar sagt å ha same form når dei er formlike eller likedanna.

Algebra
I algebra er form eit omgrep nytta om eit homogent polynom med ei viss mengd variable. ax2 + bxy + cy2 er til dømes ei form av andre grad i to variable, eller kortare sagt ei binær kvadratisk form. Ei form vert sagt å vere lineær, kvadratisk, kubisk osv. etter gradtalet sitt, og binær, ternær osv. etter mengda variable i forma. Ei rekkje viktige matematiske problem er knytt til eigenskapane til forma. I talteorien undersøker ein eigenskapane ved dei heile tale som kan framstillast ved visse former.

Analyse
I matematisk analyse er form ei forkorting for differensialform.

Kjelder
 form. (2011-11-12) I Store norske leksikon. Henta frå http://snl.no/form

Geometriske former
Algebra
Formel i matematikk

Ein formel i matematikk er ei utsegn om eitt eller fleire matematiske objekt formulert i teiknspråket til matematikken. Til dømes er 

 

ein formel for flatevidda til ein sirkel med radius r.

Kjelder
 formel. (2011-11-12) I Store norske leksikon. Henta frå http://snl.no/formel/matematikk

Matematisk notasjon
Gros-de-Vaud

Gros-de-Vaud er eit distrikt i kantonen Vaud i det sørvestlege Sveits. Distriktet, som ligg sentralt i Vaud, har eit areal på 231 km² og hadde 37 315 innbyggarar i 2009. Echallens er hovudstad i distriktet.

1. juli 2011 omfattar Gros-de-Vaud 44 kommunar, ni færre enn tre år tidlegare. Echallens er den einaste kommunen med meir enn 5 000 innbyggarar. Dei andre kommunane er Assens, Bercher, Bettens, Bioley-Orjulaz, Bottens, Boulens, Bournens, Boussens, Bretigny-sur-Morrens, Chapelle-sur-Moudon, Correvon, Cugy, Daillens, Denezy, Essertines-sur-Yverdon, Etagnières, Fey, Froideville, Goumoëns, Jorat-Menthue, Lussery-Villars, Martherenges, Mex, Montilliez, Morrens, Neyruz-sur-Moudon, Ogens, Oppens, Oulens-sous-Echallens, Pailly, Penthalaz, Penthaz, Penthéréaz, Peyres-Possens, Poliez-Pittet, Rueyres, 
Saint-Barthélemy, Saint-Cierges, Sullens, Thierrens, Villars-le-Terroir, Vuarrens og Vufflens-la-Ville.

Kjelder 
 Denne artikkelen bygger på «Gros-de-Vaud (Bezirk)» frå , den 12. november 2011. 
 

Distrikt i Vaud
Transept

Transept kjem frå latin ,trans på den andre sida og sept skranke og vert brukt om den delen av kyrkjebygningen som dannar armane i det krossforma grunnplanet. Eit norsk ord er tverrskip.

Kjelder 
Denne artikkelen bygger på «Transept» frå ,  den 12. november 2011.  
 

Bygningsdetaljar
Klassisk arkitektur
Kyrkjearkitektur
Latinske ord og uttrykk

de:Kirchenschiff#Querschiff
Formell i vitskap

Formell vert i vitskap nytta om det som gjeld forma aleine og ikkje innhaldet. I matematikk vert formell eller formal betraktningsmåte nytta for å framheve dei reint abstrakte og logiske samanhengane uavhengig av arten eller tolkinga av dei symbola som inngår. 

Eit liknande skilje mellom det formelle og det innhaldsmessige finn ein òg i lingvistikken, der ein på den eine sida har syntaks og grammatikk og på den andre sida semantikk.

Kjelder
 formell. (2011-11-12) I Store norske leksikon. Henta frå http://snl.no/formell/vitenskap

Matematisk logikk
Abstrakt algebra
Lingvistikk
Flagget til Tenerife

Flagget til Tenerife består av ein kvit Bourgognekross (Andreaskross) på blå bakgrunn. Fargen blå representerer havet og det kvite representerer det snødekte fjellet Teide i vinter.

Dette flagget er svært likt det skotske flagget. Den einaste skilnaden mellom dei er at flagget på Tenerife har ein mørkare blåfarge.

Bakgrunnsstoff 
ORDEN de 9 de mayo de 1989, por la que se aprueba la bandera de la isla de Tenerife
Banderas y escudos de las Islas Canarias

Flagg
Tenerife
Broye-Vully

Broye-Vully er eit distrikt i kantonen Vaud i det sørvestlege Sveits. Distriktet har eit areal på 265 km², og hadde 35 305 innbyggarar i 2009. Payerne er hovudstad i distriktet, som ligg lengst nordaust i kantonen og er delt i to åtskilde område. Begge områda grensar til kantonen Fribourg. Det nordlegaste området, som er ein enklave, har i nord ei kort grense til kantonen Bern. 

Broye-Vully omfattar 37 kommunar. Payerne er den einaste av kommunane med meir enn 5 000 innbyggarar. Dei andre kommunane er Avenches, Brenles, Bussy-sur-Moudon, Carrouge, Champtauroz, 
Chavannes-sur-Moudon, Chesalles-sur-Moudon, Chevroux, Corcelles-le-Jorat, Corcelles-près-Payerne, Cremin, Cudrefin, Curtilles, Dompierre, Faoug, Forel-sur-Lucens, Grandcour, Henniez, Hermenches, Lovatens, Lucens, Missy, Moudon, Prévonloup, Ropraz, Rossenges, Sarzens, Syens, Trey, Treytorrens i Vaud, Valbroye, Villars-le-Comte, Villarzel, Vucherens, Vulliens og Vully-les-Lacs.

Kjelder 
 Denne artikkelen bygger på «Broye-Vully (Bezirk)» frå , den 12. november 2011. 
 

Distrikt i Vaud
Distriktet Aigle

Aigle er eit distrikt i kantonen Vaud i det sørvestlege Sveits. Distriktet har eit areal på 435 km², og hadde 40 143 innbyggarar i 2010. Aigle er hovudstad i distriktet, som grensar til kantonen Valais både i sørvest, sør og søraust, og til kantonen Bern lengst i aust.

Distriktet Aigle omfattar 15 kommunar. Aigle, Ollon og Bex er dei tre kommunane med meir enn 5 000 innbyggarar. Dei andre kommunane er Chessel, Corbeyrier, Gryon, Lavey-Morcles, Leysin, Noville, Ormont-Dessous, Ormont-Dessus, Rennaz, Roche, Villeneuve og Yvorne.

Kjelder 
 Denne artikkelen bygger på «Aigle (Bezirk)» frå , den 12. november 2011. 
 

Aigle
Preikestol

Ein preikestol er ein talarstol der presten les evangelieteksta og held preike for kyrkjelyden. 

Preikestolen vart ved reformasjonen eit sentralt element i dei protestantiske kyrkjene, å få skrifta og  preika ut til kyrkjelyden var vorte avgjerande og i norske kyrkjer vart det bygd preikestolar av tre til det formålet. 

Preikestolen vart i Noreg ofte plassert på høgre side av koret sett frå skipet, det vil seie på sørsida i kyrkjer med den vanlege aust-vest-orienteringa. For at presten skulle sjå til å lese vart det ofte også slått ut ein glugge eit stykke oppe på sørveggen så lys kunne falle lagleg inn på preikestolen. Over preikestolen kunne det vere ein lydhimling. At preika kom i framgrunnen under gudstenestene førte òg til at benkar kom inn i kyrkjene. Preikeglade prestar kunne halde det gåande i to timar, og då trong tilhøyrarane å få sitje. 

I protestantisk samanheng vart ein del preikestolar sett opp over altaret og denne oppbygginga vert kalla preikestolaltar. I Noreg finn ein slike t.d. i Røros kyrkje og Kongsberg kyrkje.

Sjå òg 
 Lektorium
 Ambon

Kjelder 

Denne artikkelen bygger på «Prekestol» frå ,  den 12. november 2011.

Bakgrunnsstoff 

Kyrkjearkitektur
Kyrkjeleg interiør
Lambertseter kyrkje

Lambertseter kyrkje er ei kyrkje i rektangelplan frå 1966 på Lambertseter  i Oslo. Kyrkja vart bygd i åra 1964-66 etter teikningar av arkitekt Harald Hille.

Bygningen er i betong og tegl og har 600 sitjeplassar. Kyrkja har frittståande klokketårn.

Kjelder 

Denne artikkelen bygger på «Lambertseter kirke» frå ,  den 12. november 2011.

Bakgrunnsstoff
 
 Lambertseter kyrkje

Kyrkjer i Oslo
Kyrkjer i Søndre Aker prosti
Kulturminne i Oslo
Norske kyrkjer frå 1966
Bekkelaget kyrkje

Bekkelaget kyrkje er ei langkyrkje frå 1923 i Oslo. Bygningen er i stein og har 370 plassar.

Bekkelaget kyrkjelyd blei skilt ut frå Nordstrand kyrkjelyd i 1913 og ein gjekk i gang med å planleggje å føre opp ei kyrkje. Kommunearkitekt Harald Bødtker teikna kyrkja, som blei innvigd 27. mai 1923.

Kyrkja har inngangsparti mot nord og kor og apsis i sør, tårnet ligg til sida for nordgavlen.

Innvendig har Enevold Thømt stått for all utsmykking og utstyr og kyrkja framstår med eit heilskapleg preg.

Kjelder 
Denne artikkelen bygger på «Bekkelaget kirke» frå ,  den 12. november 2011.

Bakgrunnsstoff
 Bekkelaget kyrkje hos Norske kirkebygg
 Bekkelaget kyrkje Kyrkjesøk
 

Kyrkjer i Oslo
Kyrkjer i Søndre Aker prosti
Kulturminne i Oslo
Norske kyrkjer frå 1923
Langkyrkjer i Oslo bispedømme
Det Kongelig Allernaadigst Octrojerede Nordske Compagnie

Det Kongelig Allernaadigst Octrojerede Nordske Compagnie, også kalla Fabrikkkompani, Det norske kompani og Sorte kompani, var eit føretak som fekk sine privilegium 21. mai 1739 av kong Kristian VI.
Det hadde i praksis rett til å utnytte alle naturherlegheiter, bortsett frå det som var nytta av andre.

Formålet med føretaket var
«at præparere og til Nøtte føre Landets Producter samt udi den lovligste og reelleste Intention (hensikt), ikke alleene at beholde alle Penge i Landet saavidt mueligt, men endog aarligen anseelige Penge Summer fra fremmede Lande at indtrække, at forskaffe mange Undersaatter Næring, at opdyrke øde Strækninger, at befordre Handelens Flohr, og mærkelig (betydelig) at forøge Vores Told samt landsherrelige Indkomster.»

Aktiviteten som føretaket skulle drive med var lista opp i 30 artiklar.

Foretaket klarte aldri å oppnå noko større økonomisk overskott og i 1776 måtte kongen overta majoriteten av aksjane. Namnet vart samstundes endra til «De Kongelige Octroyerede Norske Glasværker».

Glasverk
I artikkel 9 heiter det
«At Vi allernaadigst ville tillade at Compagniet udi de længst bortliggende Skove, hvor fra Tømmeret ellers paa ingen Maade kand fores eller giøres i Penge, en eller anden Glas Hytte maae lade oprette ...»
Dette gjorde det mogleg å etablere glashytter og føretaket etablerte dei norske glasverka på Nøstetangen på Hokksund og i Sandsvær (Aas grønne glasshytte).

Majoren Caspar Hermann von Storm vart sjef for føretaket i 1753. Han fekk orden på glasverket på Nøstetangen og la ved det grunnlaget for ein levedyktig norsk glasindustri.

Kjelder
 Lars Aanestad: Hurdal verk. Årbok for Romerike historielag VIII, 1972

Referansar

Norsk næringsliv
Skipingar i 1739
This Gig Almost Got Me Killed

This Gig Almost Got Me Killed er debutalbumet til Ovidiu Cernăuțeanu. Det vart utgjeve hausten 2009 og utgjeve på nytt i 2010.

Kjelder
Denne artikkelen bygger på «This Gig Almost Got Me Killed» frå ,  den 12. november 2011.  
 

Debutalbum frå 2009
Kavl

Ein kavl eller ei fløyt er noko som blir nytta til å halde fiskereiskap flytande og i rett stilling i sjøen. Kavlar er mest vanleg på garn og nøter.

Kavlar kan vere laga av tre, never, bork, glas, kork eller ulike typar plast.

Dersom kavlane er av glas er det som regel ei innhol glasskule, men dei kan òg vere avlange. Glaskavlar er oftast merka slik at ein kan identifisere glasverket som har laga kavlane.

Fram til rundt 1860 var trekavl det vanlege, men vart så avløyst av glaskavl. Glaskavlane vart produsert til utpå 1950-talet, seinare vart plastkavlar det vanlege.

Trekavlar kunne vere laga av einer eller tettvakse gran. På grunn av at tre trekte vatn, måtte ein ta av kavlane kvar gong ein trekte garnet og tørke dei før dei kunne nyttast om att.

Bakgrunnsstoff
 Kavl på kulturnett
 Oversikt over glaskavl 
 Helgeland museum: Glasskavl Vevelstad bygdetun
 Trekavl
 Borgundfjordfisket

Fiskereiskapar
Fylkesveg 778 i Østfold

Sjå òg fylkesveg 778 (fleirtyding).
Fylkesveg 778 i Østfold går mellom Bingen og Sentvet i Trøgstad kommune. Vegen er 5,3 km lang.

Kommunar og knutepunkt

 Bingen
 Sentvet

Bakgrunnsstoff

 778
Vegar i Indre Østfold
Paula Seling

Paula Seling () er ein rumensk songar, komponist og radio-DJ.

Selecţia Naţională

1998
14. mars 1998 deltok ho i den rumenske uttakinga til Eurovision Song Contest 1998, Selecţia Naţională 1998, med songen «Te iubesc». Ho enda på fjerdeplass med 565 poeng.

2010
I 2010 var ho med att, denne gongen med Ovi og songen «Playing with Fire» og med Kamara Ghedi og songen «It's Not Too Late». Med Kamara Ghedi enda ho på femteplass med 13 poeng og med Ovi vann ho med 24 poeng. Ho og Ovi fekk dimed representerte Romania i Eurovision Song Contest 2010.

Eurovision Song Contest

2010
Dei starta som nummer ti i den andre semifinalen etter Nederland med «Ik ben verliefd (Sha-la-lie)» av Sieneke og før Slovenia med «Narodnozabavni rock» av Ansambel Roka Žlindre og Kalamari.
  
Bidraget fekk tolv poeng frå Storbritannia, ti poeng frå Noreg, åtte poeng frå Israel, Danmark, Kypros og Tyrkia, sju poeng frå Sverige, seks poeng frå Litauen og Irland, fem poeng frå Aserbajdsjan, fire poeng frå Armenia, Sveits, Slovenia, Bulgaria og Georgia og tre poeng frå Ukraina og Nederland. Romania fekk til saman 104 poeng og enda på fjerdeplass av totalt 17 bidrag. Dei gjekk dimed vidare til finalen. Hadde ein berre nytta telefonrøystar hadde bidraget enda på fjerdeplass med 113 poeng og hadde ein berre nytta juryrøystar hadde bidraget enda på åttandeplass med 80 poeng.

Dei starta som nummer 19 i finalen etter Frankrike med «Allez Ola Olé» av Jessy Matador og før Russland med «Lost and Forgotten» av Peter Nalitch and Friends.
  
Bidraget fekk tolv poeng frå Moldova, ti poeng frå Spania, Noreg, Portugal og Sverige, åtte poeng frå Kypros, Storbritannia, Israel og Danmark, sju poeng frå Aserbajdsjan, Irland og Slovenia, seks poeng frå Serbia og Polen, fem poeng frå Albania, Island, Malta og Nederland, fire poeng frå Hellas og Sveits, tre poeng frå Russland og Latvia, to poeng frå Bosnia-Hercegovina, Tyrkia, Ukraina og Litauen og eitt poeng frå Kviterussland, Armenia og Slovakia. Romania fekk til saman 162 poeng og enda på tredjeplass av totalt 25 bidrag. Hadde ein berre nytta telefonrøystar hadde bidraget enda på sjetteplass med 155 poeng og hadde ein berre nytta juryrøystar hadde bidraget enda på tredjeplass med 167 poeng.

Diskografi

Album
 1998: Only Love
 1998: Ştiu că Exist
 1998: Colinde şi cântece sfinte
 1999: De Dragoste
 2001: Mă Voi Întoarce
 2001: Ştii ce înseamnă
 2001: Prima Selectie
 2002: Albumul de Craciun
 2003: Fără Sfârşit
 2006: De Sărbători
 2009: Culeg Vise
 2009: Believe
 2010: Playing with Fire

Singlar
 1998: Ploaie în Luna lui Marte
 1998: Te iubesc
 2001: Lânga mine
 2001: Un băiat şi o fată
 2001: Promit
 2001: Serile Verii
 2003: Timpul
 2003: Chip de Inger
 2009: Culeg Vise
 2009: Believe
 2010: Playing With Fire
 2011: Counting Down
 2011: Calling You (Hello, Hello)
 2011: I Feel Free

Kjelder
Denne artikkelen bygger på «Paula Seling» frå ,  den 12. november 2011.  
 

Folk frå Baia Mare
Rumenske songarar
Rumenske Eurovision Song Contest-deltakarar
Eurovision Song Contest 2010-deltakarar
Selecția Națională 2010-deltakarar
Eurovision Song Contest 2014-deltakarar
Hjørundfjordstranda

Hjørundfjordstranda har i seinare år vore nemninga for den om lag 15 km lange strekninga mellom Store-Standal og Brattheim, på vestsida av den ytre delen av Hjørundfjorden i Ørsta kommune.

Vegsamband 
Fylkesveg 5912 går langs Hjørundfjordstranda, mellom Festøya og Store-Standal. Vegen er 15,7 km lang. Hjørundfjordstranda har såleis vegsamband i Festøya med . Vegen vart opna for trafikk 28. mai 1966.. Vegen er svært rasutsett, men har etter kvart fått fonnvern på dei fleste farlege punkta. 

Fylkesveg 5912 held fram vidare  med   ferje frå Store-Standal til Trandal, Sæbø og Lekneset. 
Det er kommunal veg frå Store-Standal over Standalseidet til  i Kolåsen (9,5 km) i Follestaddalen.

Matrikkelgardane 
Rekna frå sør og mot utlaupet av fjorden omfattar Hjørundfjordstranda matrikkelgardane Store-Standal, Stavset, Ytre-Standal, Ytsteneset, Årsneset, Ytre-Årsneset, Klubbeneset, Saltre, Indre-Øyra, Ytre-Øyra, Skarbøen og Brattheim. 

Før vart gjerne heile ytre del av Hjørundfjorden kalla for Strendene, og då vart også gardane på austsida rekna med: Strandabøen, Molaupen, og bygda Trandal med gardane Nes, Trandal og Rynningen.

Det har også vore vanleg å kalle strekninga frå og med Årsnes til og med Brattheim for Stranda.

Grunnkrinsar og folketal 
Hjørundfjordstranda består av to grunnkrinsar. I følgje SSB hadde Store-Standal 30 innbyggjarar, og Ytre-Standal/Brattheim 23 innbyggjarar pr. 1. januar 2009.

Fjell 
Langs heile Hjørundfjordstranda går fjella rett opp frå fjorden, og her er ei rekkje flotte toppar. Nokre av desse, rekna frå innlaupet til fjorden og sørover: Festøykollen (911 m), Jønshornet (1419 m), Ytstenestinden (1180 m), Longenestinden (1206 m), Storhornet (1310 m).

Fotnotar 

Hjørundfjorden
Ørsta kommune
Trandal

Trandal er ei lita bygd i Hjørundfjorden i Ørsta kommune på Sunnmøre. 

Trandalbygda ligg på ei om lag 8 km lang strandline og er i hovudsak delt opp i fem gardar, Nes (Gnr 113), Ytre-Trandal (Gnr114), Midt-Trandal (Gnr115), Indre-Trandal (Gnr 116) og Rynningen (Gnr 117). Alle gardane er sikre mellomaldergardar, helst eldre, og på Indre-Trandal er der gjort oldfunn. Gardane har nokre strandflater, men det meste av landskapet er særs brattlendt. Sentralt i bygda renn Trandalelva og bakanfor strekker sjølve Trandalen seg om lag 4-5 km oppover til Trandalsætra. Frå Trandal går det eit par fjellstiar over til Sykkylven, og dei var truleg kjende og mykje brukte i eldre tider. 

Næringsgrunnlaget har primært vore jordbruk og fiske, men frå tidleg på 1900-talet vart det etablert ymse verksemder som ullspinneri, fórfabrikk, teppefabrikk og fiskeoppdrett. I dag er det meste av gardsdrifta nedlagt og berre to næringsverksemder er i drift: Trandal Fjordhytter og Christian Gaard Bygdetun. 

Grunnkrinsen Trandal hadde 14 innbyggjarar pr 1. januar 2009 ifølgje SSB. I dag (2017) har bygda 8-9 fastbuande. Bygda vart eigen skulekrins i 1913, men skulen vart nedlagt i 1996. Trandal vart etablert som brevhus i 1907, seinare vart status endra til poståpneri (1944), og underpostkontor (1973), som til sist vart nedlagt i 1998. Trandal har postnummer 6183.

Trandal har ikkje vegsamband med omverda. Kommunikasjon må difor foregå sjøvegen, med båt eller med   til Store-Standal og , og til  Sæbø og  Lekneset. 

Trandal har dei seinare åra blitt kjent for fleire vellykka konsertarrangement, som har trekt mykje folk, mellom anna countryfestival, Trandalblues og skilsmissefestival. Desse foregår på serverings- og overnattingsstaden Christian Gaard Bygdetun. 

Trandal Kraftverk ligg ved sjøen i Trandal. Det blir drive av Tussa Energi AS. Det vart sett i gang i desember 2006, nyttar eit fall på 445 m i Trandalelva, og produserer årleg om lag 25 GWh . Daniel Storeide fekk i 2014 konsesjon for å bygge Indre «Trandal kraftverk», men prosjektet er per i dag (2017) ikkje realisert.

Bakgrunnsstoff 
 Christian Gaard Bygdetun. 
 Trandal Fjordhytter. 
 Hjørundfjordboka (band III) Gard og ætt, av Lars Strømme og Ragnar Standal (ISBN 82-991200-2-0).

Fotnotar 

Geografi i Ørsta
Ferjestader i Møre og Romsdal
Trandal kraftverk

Trandal kraftverk er eit vasskraftverk på Trandal i Hjørundfjorden i Ørsta kommune i Møre og Romsdal. 

Kraftverket ligg like ved sjøen, og utnyttar eit fall på 443 meter frå Trandaldalen. Midlare årsproduksjon er på 25 GWh. Kraftverket vart sett i drift i desember 2006. Eigar er Tussa Energi AS.

Kjelder 
 Tussa
 NVE konsesjonsak Trandal kraftverk

Fotnotar

Bakgrunnsstoff 
Tussa Energi AS 
Tussa Kraft AS Store norske leksikon

Kraftverk i Ørsta
Tussa
Kraftverk skipa i 2006
2006 i Noreg
Urke kraftverk

Urke kraftverk er eit vasskraftverk på Urke i Hjørundfjorden i Ørsta kommune i Møre og Romsdal. 

Kraftverket ligg ved sjøen, og utnyttar eit fall på 353,5 meter frå Urkevassdraget. Midlare årsproduksjon er på 35 GWh. Kraftverket vart sett i drift i 2008, men offisielt opna 25. juni 2009. Eigar er Tussa Energi AS.

Kjelder 
 Tussa
 NVE

Fotnotar 

Kraftverk i Ørsta
Tussa
Kraftverk skipa i 2008
2008 i Noreg
Molaupen

Molaupen er ein gard i Hjørundfjorden, gardsnummer 112 i Ørsta kommune. Før kommunesamanslåinga 1.1.1964 var den gardsnummer 2 i Hjørundfjord.

Garden er veglaus, og ligg ved fjorden, på austsida, om lag 6 km frå Gjæveneset i Sykkylven kommune, og vel 1 km frå einaste grannegarden, Strandabøen. Det er 4,5 km til neste gard, Nes. Grensa mot Nes går i Skafonna. Mesteparten av tida har garden hatt berre eitt bruk, til garden vart delt i to bruk i 1907. 

Garden er brattlendt, og husa låg eit stykke oppom sjøen, på om lag 40 moh. Garden ligg i eit område med mange fonner. Hovudbøen er såleis avgrensa av to fonngjøl: Slættegjølet utanfor bøen, og Molaupsfonna innanfor.

Garden er truleg ein mellomaldergard, med vising til den relativt høge skylda i 1626, 1 våg. I 1603 var her ein brukar. Levebrødet var allsidig gardsdrift og fiske på fjorden. Garden hadde ikkje seter.

Det vart likevel etter kvart vanskeleg å bu på ein slik stad, og etter krigen opna det seg høve til anna arbeid. Den eine brukaren selde difor sitt bruk til den andre, og flytta derifrå i 1946. Men også for den attverande vart eit slikt liv vanskeleg, særleg med omsyn til born og skulegang, og dette førte at garden vart fråflytta i 1955.

Rundt 1960 vart garden seld til Vestlandske Kraftsamband. Dei heldt ikkje husa ved like, så dei har no for lengst falle ned. På bøen vart det planta skog.

Namnet 
Rygh hevdar at namnet har med «mo» og «laup» å gjere, der «laup» er namnet på eit fjell, med vising til fjellnamn i Sande og Hareid mv.

Molaupsulykkene 
To tragiske hendingar knyter seg til Molaupen: Kollsiglinga i 1919 og Molaupsulykka i 1971.

Kollsiglinga i 1919 
28. april 1919 skulle skuleborna frå Molaupen over fjorden til internatskulen på Stavset. Det var ein noko trasig vind, og båten kollisiglde. Eit par karar frå Ytre-Standal kom nokså raskt til, og tre av borna vert berga. Men dei to vaksne og to av borna i båten drukna.

Molaupsulykka i 1971 
24. november 1971 drog 4 mann frå Ytre-Standal og Stavset over fjorden for å freiste å få ned nokre geitebukkar som hadde vore på beite i området rundt Molaupen. Det hadde vore gjort fleire forsøk tidlegare på å få dei ned frå fjellet, utan å lykkast. Det hadde kome ein del snø, og det var svært vanskeleg å gå i laussnøen. Dei valde difor å gå i gjølet i Molaupsfonna, der det låg fonnbrede. Dei kom seg opp til bukkane, og fekk tak i dei. Men i løpet av dagen hadde veret blitt dårlegare, med vind i toppane. Då dei var på veg nedover kom fonna, og tok ein av dei. Det vart sett i gang ein redningsaksjon, der friviljuge frå bygdene rundt kom til. Dei fann han som var blitt teken av fonna i live, men fekk han ikkje laus før fonna kom på nytt, og begravde både han og åtte andre. Ein større redningsaksjon vart sett i verk. Etter at veret roa seg, kunne ein kome til med lavinehund og mannskap. To av dei ni vart funne i live neste morgon, sju vart funne omkomne. Alle sju var frå bygdene i nærleiken.

Kjelder 
 Lars Strømme og Ragnar Standal: Hjørundfjordboka Band III Gard og ætt, Ørsta 1988 ISBN 82-991200-2-0, side 18-33.

Fotnotar 

Matrikkelgardar i Ørsta